recursal/SuperWikiNEXT-32B huggingface dataset:
Ο **Μικρομέγας** (γαλλικά Micromégas) είναι φιλοσοφική ιστορία του Βολταίρου (1694-1778), δημοσιευμένη το 1752. Έχει θεωρηθεί εκ των υστέρων ως ένα από τα πρώτα έργα επιστημονικής φαντασίας.

Η ιστορία περιγράφει την επίσκεψη στη Γη ενός ατόμου από κάποιον πλανήτη του φωτεινού άστρου Σείριου επονομαζόμενο Μικρομέγας καθώς και ενός σύντροφο του από τον πλανήτη Κρόνο.

Το ενδιαφέρον είναι πως ο Βολταίρος αναφέρεται σε αυτό το έργο του στους δύο δορυφόρους του Άρη (Φόβος και Δείμος). Περιέργως, οι δυο δορυφόροι δεν είχαν επίσημα ανακαλυφθεί μέχρι το 1877 οπότε ο αστρονόμος Asaph Hall κατάφερε να τους δει από το Ναυτικό Παρατηρητήριο των Ηνωμένων Πολιτειών, κοντά στην Ουάσινγκτον. Εξαιτίας αυτού του τυχαίου ευρήματος (Serendipity), ένας από τους μεγαλύτερους κρατήρες στον Δείμο (περίπου 3 χιλιόμετρα σε διάμετρο) ονομάστηκε "Voltaire" 1 2.
Το έργο τονίζει την φιλοσοφική έννοια της σχετικότητας και της άγνοιας ενώ ασκεί επίσης και φιλοσοφική κριτική στη θρησκεία.
Η **Μικροϊστορία** είναι μια μορφή της επιστημονικής κοινωνικής Ιστορίας, που πρωταρχικό σκοπό έχει να συμπεριλάβει στο επιστημονικό ιστορικό αφήγημα ανθρώπους που κινήθηκαν ιστορικά μακριά από τον χώρο των επωνύμων πρωταγωνιστών των ιστορικών εξελίξεων -π.χ. μακριά από τους χώρους λήψης των αποφάσεων της "υψηλής πολιτικής" των κρατών-, ώστε να ρίξει φως στις επιπτώσεις των κεντρικών ιστορικών γεγονότων στη ζωή και στον τρόπο σκέψης των απλών ανθρώπων. Η **Μικροϊστορία** συχνά εξετάζει πλευρές μιας τοπικής Ιστορίας σε μικρή κλίμακα (λόγου χάριν, την ιστορία μιας περιορισμένης γεωγραφικής περιφέρειας μιας χώρας στη χρονική έκταση μιας τετραετίας) και όχι σπάνια επικεντρώνεται στην εξιστόριση της καθημερινότητας απλών ανθρώπων σε μια δοσμένη, μικρής έκτασης, χρονική περίοδο.Έτσι, συχνά στοχεύει στο να ρίξει φως σε γεγονότα και περιστατικά που έμειναν στο περιθώριο ή που δεν συμπεριελήφθησαν στην παραδοσιακή ιστοριογραφία.

Όπως εύστοχα σημειώνει ο Έντουαρντ Μιούιρ (Edward Muir), η **Μικροϊστορία** στοχεύει στο «να φωτίσει την ιστορική αιτιότητα στο επίπεδο των μικρών ομάδων, όπου λαμβάνει χώρα το μεγαλύτερο κομμάτι της ζωής». Η μικροϊστορία αναπτύσσεται σε διαλεκτική σχέση με την **μακροϊστορία**, όταν ο ιστορικός προσπαθεί να εντοπίσει ομοιότητες και διαφορές ανάμεσα στην εκδήλωση ενός ιστορικού φαινομένου στο τοπικό επίπεδο σε σχέση με το γενικό, και κυρίως όταν προσπαθεί να διαπιστώσει τον βαθμό επηρεασμού της μικροϊστορίας από την μακροϊστορία και το αντίστροφο.

Βιβλιογραφία
------------

* E. Muir, «Introduction: Observing Trifles», στο Muir Ruggiero (επιμ.) "Microhistory and the Lost Peoples of Europe", Johns Hopkins University Press, 1991.

Παραπομπές
----------

1. ↑  Edward Muir, «Introduction: Observing Trifles», στο Muir Ruggiero (επιμ.) "Microhistory and the Lost Peoples of Europe" σ. xxi, Johns Hopkins University Press, 1991.
**Βουλευτικές εκλογές** διεξήχθησαν στις Ομόσπονδες Πολιτείες της Μικρονησίας  στις 7 Μαρτίου 2017, μαζί με ένα δημοψήφισμα για να επιτραπεί η διπλή υπηκοότητα. Παρόλο που η προτεινόμενη συνταγματική τροποποίηση για να επιτραπεί η διπλή υπηκοότητα εγκρίθηκε από την πλειοψηφία των ψηφοφόρων, δεν συμπληρώθηκε το όριο του 75% των ψηφισάντων που ήταν υπέρ σε τουλάχιστον τρεις από τις τέσσερις πολιτείες.

Εκλογικό σύστημα
----------------

Τα 14 μέλη του Κογκρέσου εκλέγονται με δύο μεθόδους, Τα δέκα εκλέγονται σε ενιαίες εκλογικές περιφέρειες με το πλειοψηφικό σύστημα για θητεία δύο ετών. Οι τέσσερις γερουσιαστές εκλέγονται από τη βάση σε καθεμιά από τις 4 πολιτείες, για τετραετή θητεία.

Μετά τις εκλογές, ο Πρόεδρος και ο Αντιπρόεδρος εξελέγησαν από το Κογκρέσο, με μόνο τους 4 γερουσιαστές να επιτρέπεται να είναι υποψήφιοι.

Αποτελέσματα
------------

### Κογκρέσο

| Μέλος | Εκλεγμένο μέλος |
| --- | --- |
| Τσουκ | Τιουίτερ Αρίτος |
| Βίκτορ Γκάουλαντ |
| Φλορένσιο Σινγκόρο Χάρπερ |
| Ντορέσιο Κόνμαν |
| Ρόμπσον Ρομόλοου |
| Κοσράε | Παλικνόα Κ. Γουέλι |
| Πονπέι | Έσμοντ Μόουζες |
| Ντάιον Γκ. Νεθ |
| Φέμι Σ. Πέρμαν  |
| Γιαπ | Ισαάκ Β. Φιγκίρ |
| Πηγή: Kaselehile Press Αρχειοθετήθηκε 2017-09-07 στο Wayback Machine. |

### Δημοψήφισμα

Η συνταγματική τροπολογία που θα επιτρέπει τη διπλή υπηκοότητα πέρασε και στις 4 πολιτείες, αλλά μόνο με πσοοστό άνω του 75% των ψηφοφόρων στην πολιτεία Κοσράε.

| Μέλος | Υπέρ | Κατά |
| --- | --- | --- |
| Ψήφοι | % | Ψήφοι | % |
| Τσουκ |  | 61 |  | 39 |
| Κοσράε |  | 85 |  | 15 |
| Πονπέι |  | 70.21 |  | 29.79 |
| Γιαπ |  | 52 |  | 48 |
| Πηγή: Kaselehile Press Αρχειοθετήθηκε 2017-09-07 στο Wayback Machine. |

Αναφορές
--------

1. ↑  Federated States Of Micronesia IFES
2. ↑  FSM voters go to the polls—Dual Citizenship again fails to pass voter scrutiny Αρχειοθετήθηκε 2017-09-07 στο Wayback Machine. Kaselehile Press, 20-3- 2017
3. ↑  Electoral system IPU
Η **Black Bandana** είναι δισκογραφική εταιρεία με έδρα την Αθήνα. Ιδρύθηκε το 2016 από τους Mente Fuerte και GetRich.

Ιστορία και κυριότερες κυκλοφορίες
----------------------------------

Η πρώτη επίσημη κυκλοφορία της Black Bandana έγινε στις 4 Νοεμβρίου του 2016 με το κομμάτι Lifestyle από τον Mente Fuerte, με το κομμάτι της μουσικής να το αναλαμβάνει ο Gosei και το video clip ο σκηνοθέτης Πέτρος Νικολίνταης. Για τα επόμενα 3 χρόνια, η Black Bandana κυκλοφορεί μόνο κυκλοφορίες single από τους LPT και Mente Fuerte, με τον δεύτερο να είναι ιδιαίτερα ενεργός, με πολλές κυκλοφορίες και συνεργασίες με αρκετούς rap καλλιτέχνες (π.χ. Smuggler, Mad Clip, Toquel). Στις 25 Μαρτίου του 2019, κυλοφορεί από την Black Bandana ο πρώτος δίσκος του Mente Fuerte, με τίτλο Kingpin, με το κομμάτι Μαύρο Range να συνοδεύεται και από video clip, το οποίο κυκλοφορεί την ίδια μέρα. Ο δίσκος αποτελείται από 20 κομμάτια, και περιέχει συμμετοχές από τους Hawk, Smuggler, Saske, Mad Clip, Ink, Toquel και Raffie Raff. Τον Απρίλιο του 2019, ο Mente Fuerte υπογράφει συμβόλαιο ως καλλιτέχνης με την OffBeat Records, οδηγώντας τον στο να αποχωρήσει από την Black Bandana ως καλλιτέχνης της, και την λειτουργία του label να μπαίνει σε παύση.

Η επιστροφή του Label
---------------------

Στις 20 Μαρτίου του 2021, δύο χρόνια μετά από την τελευταία, μέχρι τότε, κυκλοφορία από την Black Bandana, κυκλοφορεί το Criminale από τον Leaderbrain, πρόσφατο απόκτημα του label, σε συνεργασία τον ιδρυτή, Mente Fuerte. Η επόμενη κυκλοφορία της Black Bandana έρχεται στις 15 Αυγούστου του 2021 με το κομμάτι Latina, από τον Leaderbrain και τον Θεσσαλονικιό rapper, Ricta, μια συνεργασία η οποία δημιούργησε μεγάλη αναμονή για τις επόμενες κυκλοφορίες του label, καθώς το κομμάτι ανέβηκε και παρέμεινε στην κορυφή των εγχώριων charts για μεγάλο χρονικό διάστημα.

Παραπομπές
----------

1. ↑  karlito\_ue. «Mente Fuerte-Lifestyle (Official Video Clip) | United Elements Hip Hop». Ανακτήθηκε στις 28 Σεπτεμβρίου 2021.
2. ↑  chris\_ue. «11+1 ερωτήσεις στον Mente Fuerte (συνέντευξη) | United Elements Hip Hop». Ανακτήθηκε στις 28 Σεπτεμβρίου 2021.
3. ↑  «Mavro Range». *www.top-charts.com* (στα Αγγλικά). Ανακτήθηκε στις 28 Σεπτεμβρίου 2021.
4. ↑  «Mente Fuerte: «Έχουμε Ρίξει Χρόνια Δουλειάς και Αξίζουμε τα Λεφτά που Βγάζουμε»». *www.vice.com*. Ανακτήθηκε στις 28 Σεπτεμβρίου 2021.
5. ↑  chris\_ue. «Leaderbrain και Mente Fuerte κυκλοφόρησαν το clip "Criminale" | United Elements Hip Hop». Ανακτήθηκε στις 28 Σεπτεμβρίου 2021.
Η **ανατολική ανδαλουσιανική διάλεκτος** είναι μία εκ των νότιων διαλέκτων της ισπανικής γλώσσας στην Ιβηρική χερσόνησο. Παρότι τα ανδαλουσιανικά ιδιώματα συχνά εντάσσονται σε μια κοινή **ανδαλουσιανική διάλεκτο**, οι διαφορές μεταξύ των δύο κύριων ιδιωματικών μπλοκ είναι τέτοιες που κάνουν απαραίτητη τη διαφοροποίησή τους, ακολουθώντας ταυτόχρονα το έτερο διακριτικό κριτήριο της ισπανικής διαλεκτολογίας μεταξύ δυτικών και ανατολικών διαλέκτων. Η ανατολική διάλεκτος εκτείνεται στο τέως Βασίλειο της Γρανάδας (επαρχίες της Γρανάδας και Αλμερία), στην επαρχία της Χαέν και εν μέρει σε αυτές της Μάλαγα και Κόρδοβας και χαρακτηρίζεται από μια αυξομειούσα χρήση ανά περιοχή και κοινωνική ομάδα.

Ιδιαίτερο χαρακτηριστικό της ανατολική ανδαλουσιανικής διαλέκτου αποτελεί η ύπαρξη τριών φωνηέντων που δεν υφίστανται στο γενικότερο φωνολογικό σύστημα της ισπανικής. Αυτά είναι τα ανοικτά /ɛ, æ, ɔ/ που διαφοροποιούν ζεύγη όπου ετυμολογικά εμφανιζόταν ένα /s/ σε έξοδο συλλαβής όπως στον πληθυντικό των ουσιαστικών /kasa/ 'σπίτι' έναντι /kasæ/ 'σπίτια'. Δεν υφίσταται ευρέως η σύγχυση των συριστικών (θεθέο και σεσέο) αν και το /s/ πραγματώνεται με τη ράχη της γλώσσας και όχι με τη μύτη της όπως στις βόρειες διαλέκτους.

Σε μεγάλο βαθμό τα ιδιώματα που ανήκουν στην ανατολική διάλεκτο (μαζί με ορισμένα της δυτικής όπως αυτά της Μάλαγα) τείνουν προς τη διαλεκτική ισοπέδωση με τη διάλεκτο της Καστίλης-Λα Μάντσα, μια μεταβολή που πρωταγωνιστούν οι νέοι ομιλητές.

Παραπομπές
----------

1. ↑  Mondejar, J. (2007): «De la antigüedad y la naturaleza de las hablas andaluzas» στο Moya Corral και Sosinski (eds.)*: Las hablas andaluzas y la enseñanza, Actas de las XII Jornadas sobre la enseñanza de la lengua española.* Γρανάδα. σελ. 14.
2. ↑  Fernández Ordoñez, I. (2016): «Dialectos del español peninsular» στο Gutiérrez-Rexach: *Enciclopedia de lingüística hispánica*. Routledge.
3. ↑  Hualde, J. I. (2014): *Los sonidos del español*. Cambridge University Press. σελ. 124.
4. ↑  Carrasco Cantos, P. (2007): «Rasgos fonéticos de la norma medieval sevillana» στο Moya Corral και Sosinski (eds.)*: Las hablas andaluzas y la enseñanza, Actas de las XII Jornadas sobre la enseñanza de la lenguaespañola.* Γρανάδα. σελ. 14.
5. ↑  Villena Ponsoda, J. A. (2001): *La continuidad del cambio lingüístico. Tendencias conservadoras e innovadoras en la fonología del español*. Universidad de Granada.
Porzana parva
Η **μικροπουλάδα** (*Porzana parva*) είναι πολύ μικρό γερανόμορφο παρυδάτιο πτηνό της οικογένειας ραλλίδες. Το επιστημονικό όνομα *Porzana* του γένους του προέρχεται από τη βενετσιάνικη λέξη για τα μικρά πτηνά της οικογένειας, ενώ το *parva* σημαίνει «μικρό» στη λατινική γλώσσα.

Φωλιάζει και αναπαράγεται σε λίμνες με βούρλα και καλάμια στην Ευρώπη, κυρίως την ανατολική, και στη δυτική Ασία. Είναι όμως αποδημητικό είδος και ξεχειμωνιάζει στην Αφρική.

Με μήκος 17 μέχρι 19 εκατοστόμετρα, οι μικροπουλάδες είναι ελαφρώς μικρότερες από τη στικτοπουλάδα, από την οποία ξεχωρίζουν εύκολα εξαιτίας της απουσίας λευκών κηλίδων στα πλάγια. Η μικροπουλάδα έχει κοντό και ευθύ ράμφος, κίτρινο με πορτοκαλοκόκκινη βάση. Τα πόδια τους είναι πράσινα με μακριά δάκτυλα, ενώ η ουρά είναι κοντή, με μαύρες γραμμές και λευκή από κάτω. Σε αντίθεση με άλλα είδη του ίδιου γένους, η μικροπουλάδα εμφανίζει ισχυρό φυλετικό διμορφισμό: Τα ενήλικα αρσενικά έχουν καφετί το άνω μέρος του σώματος και γκρίζο πρόσωπο και κάτω μέρος του σώματος. Μοιάζουν με την ίδιας γεωγραφικής κατανομής νανοπουλάδα (*P. pusilla*), η οποία φέρει έντονες ραβδώσεις στα πλευρά και είναι λίγο μικρότερη. Αντιθέτως, οι θηλυκές μικροπουλάδες έχουν μπεζ κάτω μέρος του σώματος και γκρίζο μόνο το πρόσωπο, μοιάζοντας περισσότερο στην κιτρινόστηθη πουλάδα (*P. flaviventer*) της Κεντρικής Αμερικής. Οι νεαρές μικροπουλάδες μοιάζουν στο θηλυκό, αλλά έχουν λευκό πρόσωπο και στήθος. Οι χνουδωτοί νεοσσοί είναι μαύροι, όπως σε όλα τα είδη της οικογένειας.

Οι μικροπουλάδες αναζητούν τροφή χώνοντας το ράμφος τους στη λάσπη ή στα ρηχά νερά, ενώ μπορούν να βρουν τροφή και με την όρασή τους. Τρώνε κυρίως έντομα και υδρόβιους οργανισμούς. Τα μικρά κρύβονται πολύ τους λίγους πρώτους μήνες της ζωής τους και περισσότερο ακούγονται, παρά φαίνονται. Γενικώς οι μικροπουλάδες μπορούν να παρατηρηθούν ευκολότερα κατά την αποδημία τους. Τότε γίνονται θορυβώδεις. Γεννούν 4 έως 7 αυγά σε κάθε ωοτοκία και την επώασή τους, καθώς και τη φροντίδα των νεοσσών, επωμίζονται αμφότεροι οι γονείς.

Η μικροπουλάδα είναι ένα από τα τρία είδη (σε σύνολο 14) του γένους *Porzana* που συναντώνται και στην Ελλάδα (τα άλλα δύο είναι η στικτοπουλάδα και η νανοπουλάδα), στους υγρότοπους με την πυκνότερη βλάστηση. Η μικροπουλάδα είναι σπάνια στην Ελλάδα, συναντώμενη κυρίως το καλοκαίρι, αφού ξεχειμωνιάζει στην Αφρική.

Παραπομπές
----------

1. ↑  Jobling, James A. (2010). *The Helm Dictionary of Scientific Bird Names*. Λονδίνο: Christopher Helm. σελίδες 293, 315. ISBN 978-1-4081-2501-4.
Παράδειγμα μικροσυστοιχίας γονιδίων με 40,000 ανιχνευτές ολιγονουκλεοτιδίων 
Οι **μικροσυστοιχίες γονιδίων** (αλλιώς γνωστές ως γονιδιακό ή γενωμικό τσιπ, *DNA chip* είτε διάταξη γονιδίων) είναι μία διάταξη μικροσκοπικών σημείων που αντιπροσωπεύουν μοναδικά γονίδια και ακινητοποιούνται με ομοιοπολικούς δεσμούς σε μία στερεή επιφάνεια (συνήθως γυάλινη). 

Χρησιμοποιούνται για τη μέτρηση DNA ή χρησιμοποιούν DNA για το σύστημα ανίχνευσής τους. Ποσοτικές ή ποιοτικές μετρήσεις με μικροσυστοιχίες γονιδίων εκμεταλλεύονται την εκλεκτική φύση της αρχής της συμπληρωματικότητας μεταξύ νουκλεϊκών οξέων DNA-DNA ή DNA-RNA ή πρόσφατα και μεταξύ των αμινοξέων των πρωτεϊνών, υπό αυστηρά ελεγχόμενες συνθήκες θερμοκρασίας και με τη χρήση φθορίζουσων ουσιών. Οι μικροσυστοιχίες γονιδίων χρησιμοποιούνται σήμερα κατα κόρον για την εξέταση της γονιδιακής έκφρασης υπό ειδικές συνθήκες και για την ανίχνευση νουκλεϊκών οξέων παθογόνων οργανισμών π.χ. επιβλαβών ιών σε δείγματα ελέγχου. 

Αυτή η μέθοδος μοριακής βιολογίας έχει το πλεονέκτημα ότι δύναται να εξετάζει ταυτόχρονα την έκφραση χιλιάδων γονιδίων, και ενδείκνυται για συγκριτικές μελέτες γονιδιωμάτων. Τα μειονεκτήματα της μεθόδου έγκεινται στο υψηλό κόστος και στη συχνή ανακρίβεια των αποτελεσμάτων λόγω τεχνικών προβλημάτων όπως η μη ειδική υβριδοποίηση φθορίζουσων χρωστικών σε λάθος γονίδια κτλ. 

Η χρήση μικροσυστοιχιών γονιδιών σήμερα από την επιστημονική κοινότητα απαιτεί την παράλληλη χρήση και άλλων συμπληρωματικών μεθόδων για την επαλήθευση των αποτελεσμάτων του τσιπ όπως η Northern Blot, η Ποσοτική αλυσιδωτή αντίδραση πολυμεράσης πραγματικού χρόνου (qPCR), και η αλυσιδωτή αντίδραση πολυμεράσης αντίστροφης μεταγραφής (RT-PCR).

Πηγές και εξωτερικοί σύνδεσμοι
------------------------------

* PLoS Biology Primer: Microarray Analysis Αρχειοθετήθηκε 2009-02-11 στο Wayback Machine.
* Rundown of microarray technology
Οι πολιτείες του Ανατολικού Ινδικού Ζωνικού Συμβουλίου είναι με μπλε
Το **Ανατολικό Ζωνικό Συμβούλιο** είναι διοικητική περιοχή (ζωνικό συμβούλιο) της Ινδίας που αποτελείται από τις πολιτείες Μπιχάρ, Τζαρκάντ, Οντίσα, και Δυτική Βεγγάλη.

Οι πολιτείες έχουν ομαδοποιηθεί σε έξι ζώνες, έχοντας ένα Συμβουλευτικό Συμβούλιο για την προώθηση της συνεργασίας μεταξύ των πολιτειών αυτών. Πέντε Ζωνικά Συμβούλια δημιουργήθηκαν από τον Νόμο Αναδιοργάνωσης των Πολιτειών το 1956.

Δείτε επίσης
------------

* Βόρειο Ζωνικό Συμβούλιο
* Βορειοανατολικό Ζωνικό Συμβούλιο
* Κεντρικό Ζωνικό Συμβούλιο
* Δυτικό Ζωνικό Συμβούλιο
* Νότιο Ζωνικό Συμβούλιο

Παραπομπές
----------

1. ↑
2. ↑
3. ↑  «Archived copy». Αρχειοθετήθηκε από το πρωτότυπο στις 15 Απριλίου 2012. Ανακτήθηκε στις 25 Μαρτίου 2012.
4. ↑
5. ↑
Ο **Μιχαήλ Σοφρωνιάδης** (Κωνσταντινούπολη, Οθωμανική Αυτοκρατορία, περί 1875 – Πρίγκηπος, 20 Αυγούστου 1932) ήταν Έλληνας φαρμακοποιός, συγγραφέας, αρθρογράφος και μεταφραστής.

Τα πρώτα χρόνια
---------------

Ο Σοφρωνιάδης γεννήθηκε και μεγάλωσε στο Τζιμπαλί («Αγιά») το λεγόμενο «κέντρο της ορθοδοξίας» της πρωτεύουσας της Οθωμανικής Τουρκίας. Υιος φαρμακοποιού, του Σταύρου Σοφρωνιάδη και της Σμαράγδας. Σπούδασε στη Φαρμακευτική Σχολή της Κ/Πολης και από τον Ιανουάριο του 1904 που ο πατέρας του απεβίωσε, ανέλαβε να τον διαδεχθεί στο επάγγελμα στην περιοχή του Πέραν. Παράλληλα, ασχολήθηκε με τη Λογοτεχνία, την Ποίηση, τη Φιλοσοφία, τη φωτογραφία και τη νομική επιστήμη. Πολυγραφότατος, στα 1924 εξέδωσε από κοινού με τον Αντώνιο Γ. Στογιαννίδη το επαγγελματικό εγχειρίδιο «*Aide-memoire pharmaceutique de poche du medecin et du pharmacien*» το οποίο γνώρισε 4 εκδόσεις και μετά το 1932 μεταφράστηκε και κυκλοφόρησε στα Γαλλικά και στα Τούρκικα.

Κοινωνική δράση
---------------

Ο Σοφρωνιάδης υπήρξε μέλος πολλών συλλογικών τοπικών, πολιτιστικών και συνδικαλιστικών οργάνων και ιδρυμάτων, ασχολούμενος επί πολλά έτη με τα κοινά της πόλης του. Ανέπτυξε πλούσια φιλανθρωπική δραστηριότητα, συνεργαζόμενος με κορυφαίους ιεράρχες. Ήταν επίσης ιδρυτικό μέλος και πρώτος πρόεδρος του αθλητικού σωματείου «Γ.Σ. Αχιλλέας».

Δημοσιογραφία
-------------

Το 1905 ξεκίνησε να αρθρογραφεί στην εφημερίδα «Ταχυδρόμος» και συνέχισε στις «Πρόοδο» (1908), «Κωνσταντινούπολη», «Πρωΐα» κ.α. Συνήθιζε να υπογράφει με το ψευδώνυμο «Φαρμακίδης», το οποίο αφενός παρέπεμπε στον γνωστό ιερωμένο, αφετέρου αποκάλυπτε μερικώς την επαγγελματική του ιδιότητα.

Συγγραφικό έργο
---------------

Ο Μ.Σ. έγινε γνωστός για τις πολλές μεταφράσεις του, μεταξύ των οποίων ξεχωρίζει το πόνημα του πρέσβη των ΗΠΑ Χένρυ Μοργκεντάου, μετέπειτα προέδρου της ΕΑΠ, «Κωνσταντινούπολις» (έκδοση «Εστία», 1919). Επίσης, συνέγραψε τα βιβλία «*Η άλωσις της Κωνσταντινουπόλεως υπό των Τούρκων το 1453*» (Αθήνα, 2003, φωτογραφική ανατύπωση από την πρώτη έκδοση του 1920) και «*Από την απολυταρχία στον Κεμαλισμό*», άρθρα από τον Ελληνικό Τύπο της Κωνσταντινούπολης, 1905 – 1921 (έκδοση Ίδρυμα Μείζονος Ελληνισμού, Αθήνα, 2005, i.s.b.n.: 960-7957-35-0, σε επιμέλεια Μιχαήλ Βαρλά και Μαριάννας Κομνηνού Σοφρωνιάδου, προλογίζει ο Λάζαρος Εφραίμογλου)

Προσωπική ζωή
-------------

Ο Μ.Σ νυμφεύθηκε στα 1895 τη θεατρική συγγραφέα και κόρη τραπεζίτη Αγγελία Χατζοπούλου με την οποία απέκτησαν δυο παιδιά, την Ιωάννα (1896 – 1982) και το Σταύρο (1899 – 1995).

Πηγές
-----

• Μιχαήλ Σοφρωνιάδης, στο «*Ρωημοί Φαρμακοποιοί της Κωνσταντινούπολης και η δράση τους από το 1840 έως σήμερα*» "*ANGLOHELLENIC*", Εκδόσεις "*ΠEΛTH*" Α.Ε. Αλεξανδρούπολη, 2009, του Θεόδωρου Κυρκούδη[*νεκρός σύνδεσμος*]

• Τα βιβλία του Μιχαήλ Σοφρωνιάδη Αρχειοθετήθηκε 2016-03-06 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 66282617
* **BiblioNet**: **64425**
* LCCN: no2008086997
* ISNI: 0000 0000 6324 3318
* GND: 138509808
* SUDOC: 244062854

 |

 |
Με τον όρο **ανωτέρα βία** *(vis major, act of God, force majeure, höhere Gewalt)* χαρακτηρίζεται οποιοδήποτε τυχηρό γεγονός του οποίου η επέλευση, ως εκ της φύσεώς του, είναι για τις ανθρώπινες δυνάμεις απρόβλεπτη και αναπότρεπτη.

Χαρακτηριστικά όρου
-------------------

Το κύριο χαρακτηριστικό στην "ανωτέρα βία" είναι πως ο άνθρωπος, στη συνήθη πορεία των πραγμάτων, δεν μπορεί να προβλέψει τέτοιο γεγονός, σε αντίθεση με το τυχηρό εν στενή εννοία που μπορεί να το προβλέψει. Για παράδειγμα ζημιές ή ατυχήματα από μια επερχόμενη κακοκαιρία μπορούν να προβλεφθούν σε αντίθεση από μιά πρόσκρουση πλοίου σε ύφαλο που δεν έχει προηγουμένως επισημανθεί σε ναυτικό χάρτη. Το τελευταίο χαρακτηρίζεται ναυτικό ατύχημα προκαλούμενο από "ανωτέρα βία". Τυπικες περιπτώσεις ανωτέρας βίας είναι ο πόλεμος, το πραξικόπημα, οι απρόβλεπτες κυβερνητικές απαγορεύσεις, η ξαφνική βαριά ασθένεια (σε κάποιες περιπτώσεις), αιφνίδιες φυσικές καταστροφές (σεισμός, πλημμύρα, τσουνάμι, έκρηξη ηφαιστείου κ.λπ.), ή ακόμα και τα "ακραία καιρικά φαινόμενα".

### Σημειώσεις

Για τον ορισμό της ανωτέρας βίας υπάρχουν η αντικειμενική και η υποκειμενική θεωρία. Κατά την αντικειμενική θεωρία ανωτέρα βία συνιστούν μόνο εξωτερικά γεγονότα, γεγονότα δηλαδή έξω από τη σφαίρα επιρροής του ανθρώπου. Η υποκειμενική θεωρία δέχεται και απρόβλεπτα γεγονότα εντός της σφαίρας της οικονομικής δραστηριότητας του ανθρώπου ως ανωτέρα βία. Η Απεργία των υπαλλήλων μιας επιχείρησης θα ήταν έτσι ανωτέρα βία μόνο κατά την υποκειμενική, όχι όμως κατά την αντικειμενική θεωρία, αφού η δραστηριότητα των υπαλλήλων εντάσσεται στην οικονομική σφαίρα του οφειλέτη-επιχειρηματία. Η νομολογία συνδυάζει τις δύο θεωρίες δίνοντας περισσότερο βάρος στην υποκειμενική. Βέβαια στο θέμα μιας απεργίας στην πραγματικότητα υπεισέρχονται και άλλοι αφανείς παράμετροι για τον προσδιορισμό της νομιμότητάς της, ή της παράτασης αυτής.

Ναυτιλία
--------

Ειδικότερα στη ναυτιλία ο όρος ανωτέρα βία είναι σπουδαίος όρος τόσο στα ναυλοσύμφωνα όσο και στις ναυτασφαλίσεις όπου περιλαμβάνεται και ο αιφνίδιος αποκλεισμός λιμένος, ή μία αιφνίδια απεργία λιμενεργατών, ή μέρους αυτών που γίνεται σε βάρος των δραστηριοτήτων των ελλιμενισμένων ή των προς ελλιμενισμό πλοίων. Για το λόγο αυτό τα ασφάλιστρα πλοίων που προσεγγίζουν σε λιμένες, που παρατηρούνται τακτικές απεργίες ή άλλου είδους εμποδίων ως και των διακινουμένων δι΄ αυτών φορτίων και των επ΄ αυτών ναύλων είναι πολύ μεγαλύτερα επί των "ασφαλών λιμένων".  
 
Στις περιπτώσεις αυτές το επιπλέον κόστος μετακυλίεται κατά μονάδα διακινούμενου φορτίου στους παραλήπτες ή καταναλωτές.

Δείτε επίσης
------------

* Αβαρία
* Πολέμου κίνδυνος
* Σταλίες

Βιβλιογραφία
------------

* Αστέριος Γεωργιάδης, *Ενοχικό Δίκαιο Ι,ΙΙ*, Εκδόσεις Σάκκουλα, Αθήνα-Θεσσαλονίκη 2005
* Μιχαήλ Σταθόπουλος, *Γενικό Ενοχικό Δίκαιο*, Εκδόσεις Σάκκουλα, Αθήνα-Θεσσαλονίκη 2004 ISBN 960-301-895-3
Συντεταγμένες: 40°59′7.8″N 22°32′11.3″E﻿ / ﻿40.985500°N 22.536472°E﻿ / 40.985500; 22.536472

Το **Μουσείο Φυσικής Ιστορίας Αξιούπολης** είναι μουσείο στην Αξιούπολη, στο Νομός Κιλκίς της Ελλάδας. Εγκαινιάστηκε στις 8 Ιουνίου 1997 ως μέρος της πολιτιστικής και τουριστικής ανάπτυξης της πόλης. Στεγάζεται στο παλιό δημοτικό σχολείο της πόλης.

Ο σκοπός του μουσείου είναι εκπαιδευτικός. Οι δραστηριότητές του περιλαμβάνουν τη διάδοση της έρευνας, την κατάρτιση εκπαιδευτικών προγραμμάτων και τις εκδόσεις. Δεν υπάρχει χρέωση για την είσοδο.

Χωρίζεται σε πέντε ενότητες. Η πρώτη, η κοσμογονία, ξεκινά με μια ανάλυση της σταδιακής δημιουργίας των αστρικών συστημάτων έξω από το αρχικό νεφέλωμα. Συνεχίζει με το Ηλιακό Σύστημα, απεικονίζοντας τη σταδιακή εξέλιξή του και τις κινήσεις των πλανητών. Ακολουθεί η δημιουργία της Γης και η γεωτεκτονική εξέλιξη του εδάφους της Ελλάδας.

Το τμήμα παλαιοντολογίας αναλύει την εξέλιξη της ζωής στη Γη, από τις πρωτόγονες μορφές ζωής πριν από 3,5 εκατομμύρια χρόνια, τα γαλαζοπράσινα φύκια («κυανοβακτήρια») και τα βακτήρια, μέχρι την εξέλιξη των ασπόνδυλων, των φυτών, των σπονδυλωτών και των ανθρώπων.

Στο τμήμα ορυκτολογίας, τα ορυκτά ταξινομούνται με τη μακροσκοπική τους εικόνα και τον χημικό τύπο τους και εμφανίζονται επιλεγμένα ορυκτά από την Ελλάδα και το εξωτερικό.

Το τμήμα πετρολογίας παρουσιάζει διάφορους τύπους πετρωμάτων που κατηγοριοποιούνται σε πυρογενετικά, ιζηματογενή και μεταμορφωσιγενή. Το τμήμα βοτανικής, τέλος, διαθέτει εκθεσιακό χώρο και βοτανολόγιο και παρουσιάζει τη χλωρίδα των βουνών στην περιοχή του Κιλκίς και της Ελλάδας γενικότερα, με ιδιαίτερη έμφαση στα σπάνια ενδημικά φυτά.

Εικόνες
-------

* Τμήμα ΠαλαιοντολογίαςΤμήμα Παλαιοντολογίας
* Τμήμα ΟρυκτολογίαςΤμήμα Ορυκτολογίας
* Orhis triodonticusOrhis triodonticus

Παραπομπές
----------

1. 1 2  «Μουσείο Φυσικής Ιστορίας Αξιούπολης: Ιστορία». *axioupolis.aegean.gr*.
2. ↑  «Natural History Museum of Axioupoli». Αρχειοθετήθηκε από το πρωτότυπο στις 12 Ιουνίου 2021. Ανακτήθηκε στις 15 Αυγούστου 2022.
3. 1 2 3 4 5  «Μουσείο Φυσικής Ιστορίας Αξιούπολης». *kilkis.org*.
Το **BlackHatWorld** (BHW) είναι ένα διαδικτυακό φόρουμ που επικεντρώνεται σε τεχνικές και υπηρεσίες βελτιστοποίησης μηχανών αναζήτησης (SEO), συχνά γνωστά ως spamdexing . 

Οι υπηρεσίες του ιστότοπου ποικίλλουν, συμπεριλαμβανομένης της κειμενογραφίας. ψηφιακή γραφιστικής; σχεδιασμό ιστοσελίδων, SEO, μάρκετινγκ μέσων κοινωνικής δικτύωσης και ανάπτυξη εφαρμογών.  Άλλες υπηρεσίες ιστότοπου περιλαμβάνουν μαζικές εγγραφές λογαριασμών,  μη συμβατικές μεθόδους δημιουργίας χρημάτων, μποτ βιντεοπαιχνιδιών  και εξελίξεις στον χώρο SEO.   Οι υπηρεσίες που παρατίθενται παρέχονται από μεμονωμένους χρήστες μέσω της χρήσης νημάτων της αγοράς αφού ελεγχθούν από τη διοίκηση του ιστοτόπου. 

Το BlackHatWorld έχει μια κοινότητα χρηστών που εκφράζουν ενδιαφέρον για το διαδικτυακό μάρκετινγκ και τις ψηφιακές επιχειρήσεις και είναι ένα μέρος όπου οι άνθρωποι μπορούν να μοιράζονται ιδέες και να ζητούν συμβουλές από άλλα μέλη.  Το φόρουμ δεν εστιάζει αποκλειστικά στις μάυρες πρακτικές μάρκετινγκ. Υπάρχει επίσης μια ειδική ενότητα "My Journey" για να δώσει την ευκαιρία στην κοινότητα να μοιραστεί τις εμπειρίες και το ταξίδι της με το διαδικτυακό μάρκετινγκ.

Παραπομπές
----------

1. ↑  «Constant Dullaart: The Possibility of an Army - Announcements - e-flux». *www.e-flux.com* (στα Αγγλικά). Ανακτήθηκε στις 24 Απριλίου 2018.
2. 1 2  «The new kings of YouTube botting». *kernelmag.dailydot.com*. Αρχειοθετήθηκε από το πρωτότυπο στις 13 Νοεμβρίου 2020. Ανακτήθηκε στις 24 Απριλίου 2018.
3. ↑  «Black Hat Time For Facebook Search Calls Black Hat Forums». *seroundtable.com*.. Ανακτήθηκε στις 24 April 2018.
4. ↑  «The Black Hat World Marketplace Rules». *BlackHatWorld* (στα Αγγλικά). Ανακτήθηκε στις 30 Σεπτεμβρίου 2022.
5. ↑  «My Journey Discussions». *BlackHatWorld* (στα Αγγλικά). Ανακτήθηκε στις 30 Σεπτεμβρίου 2022.
Ο **Μιχαήλ Σαλβάγος** (1814 - 1880) ήταν Έλληνας πολιτικός.

Βιογραφικά στοιχεία
-------------------

Ήταν γιος Κωνσταντίνου Σαλβάγου και της Ζηνοβίας Πασπάτη. Από την πλευρά του πατέρα του καταγόταν από τις χιώτικες οικογένειες Σαλβάγου, Ροδοκανάκη και Πετροκόκκινου ενώ από την πλευρά της μητέρας του από τις επίσης χιώτικες οικογένειας Πασπάτη, Σκυλίτση και Βούρου. Ήταν έμπορος στο επάγγελμα που δραστηριοποιήθηκε στην Ερμούπολη της Σύρου. Ασχολήθηκε με την πολιτική εκλεγόμενος πληρεξούσιος Σύρου στην  Β' Εθνική των Ελλήνων Συνέλευση. Με πρωτοβουλία του κατασκευάστηκε το Δημοτικό Θέατρο Σύρου.

Ήταν παντρεμένος με την μακρινή ξαδέλφη του Αιμιλία Σαλβάγου και είχαν αποκτήσει πέντε τέκνα: την Ιουλία, σύζυγο Παντία Ράλλη, τον Νικόλαο, την Ζηνοβία, σύζυγο Γεωργίου Ψύχα, τον Κωνσταντίνο, επιχειρηματία, και τον Παντελή, σύζυγο της Ελένη Αντωνιάδου, κόρης του Τζον Αντωνιάδη.

Παραπομπές
----------

1. ↑  *Η Β' εν Αθήναις Εθνική των Ελλήνων Συνέλευσις. Οι ιστορικοπολιτικοί στόχοι της Εθνοσυνέλευσης και ο βρετανικός παράγοντας*, Χαράλαμπος Χ. Κύρκος, Εκδ. UNIVERSITY STUDIO PRESS, 7/2006, ISBN 9789601215198
2. ↑  Θέατρο Απόλλων Αρχειοθετήθηκε 2012-01-20 στο Wayback Machine. από την ιστοσελίδα syros.com.gr
Οι **Jet** είναι ένα συγκρότημα που συνήθως δημιουργούν τραγούδια rock. Ιδρύθηκαν το 2001 στη Μελβούρνη της Αυστραλίας και τα πρώτα του μέλη ήταν κυρίως Αυστραλοί. Αυτοί ήταν, ο **Νίκ** και ο **Κρίς Τσέστερ**, μπασίστας **Μάικλ Γουίλσον** και ο **Κάμερον Μοίλσυ**. Οι Jet για να βγάλουν το πρώτο τους άλμπουμ ξόδεψαν τουλάχιστον 3.500.000 δολάρια. Τίτλος του άλμπουμ *Get Born* (2003). 

Jet (συγκρότημα)

Ιστορία
-------

### 2001-2002

Τα αδέρφια Τσέστερ είχαν τη βασική ιδέα για το στήσιμο μιας δικιάς τους μπάντας, εμπνεόμενοι τα τραγούδια από διάσημα συγκροτήματα, όπως AC/DC και The Who. Στη συνέχεια συνεργάστηκαν με τον Κάμερον Μοίλσυ που τον έβαλαν να αναλάβει τον ρόλο του κιθαρίστα. Τέλος, ολοκληρώθηκε η τετράδα με τον Ντανγκ Άρμστρονγκ, όπου συνεργάστηκε για ορισμένο χρονικό διάστημα. Όλα τα μέλη γνώριζαν ο ένας τον άλλον. Δηλαδή ο Κάμερον ήταν παιδικός φίλος του Νικ ενώ ο Ντανγκ είχε καλές σχέσεις και με τους δύο. 

Μετά από έναν χρόνο εντάχθηκε και ο Μάρκ Γουίλσον, όπου αργότερα συνεργαζόταν με μια τοπική band όπου αποκαλούνταν ως *The Ca$inos* και ανέλαβε την θέση του μπασίστα. Την ίδια χρονιά έβγαλαν τοπικά έναν δίσκο με τίτλο *Get On* και πούλησε παραπάνω από 1.000 CD. Το 2003 εμφανίζεται το *Dirty Sweet* και τελικά βγάζουν και τον πρώτο τους παγκόσμιο άλμπουμ, το *Get Born*. 

### 2003-2004

Το 2003 πριν αποφασίσουν να βγάλουν το πρώτο τους άλμπουμ, πήγαν στο Λος Άντζελες και υπέγραψαν συμβόλαιο με τον Ντέιβ Σάρντι, ιδιοκτήτη της δισκογραφικής εταιρίας Sunset Sound Studios. Μετά το Get Born, κυκλοφορούν και άλλα δύο τραγούδια, το *Rollover DJ* και το *Are You Gonna Be My Girl* που και τα δύο εντάχθηκαν μέσα στα 100 καλύτερα όπου ανακοινώθηκαν από τον ραδιοφωνικό σταθμό της αυστραλίας Triple J. Το 2004 *Rollover J* εμφανίζεται στο βιντεοπαιχνίδι *Gran Turismo* και στο *Madden 2004*. Γενικά, πολλά τραγούδια εμφανίστηκαν σε βιντεοπαιχνίδια, σε ταινίες όπως αυτή του *Spiderman 2* και του *What Happen in Vegas*. Την ίδια χρονιά, όλα τα μέλη βραβεύτηκαν στην 32η ετήσια εκπομπή MTV Awards, παίρνοντας το βραβείο του καλύτερου τραγουδιστή και μπάντας.

### 2005-2007

Το 2006 βγαίνει άλλος ένα δίσκος το *Shine On* και συμπεριλάμβανε ένα από τα πιο ωραία και πιο γνωστά τραγούδια της, το *Rip It Up*. Μέχρι τότε συνεργάστηκε με πολλούς καλλιτέχνες ανάμεσα τους και οι Tool, οι Muse, οι My Chemical Romance και The Killers. Το 2007 επέστρεψαν στην Αυστραλία, για να συμμετέχουν σε μια αυστραλιανή διοργάνωση που φυσικά αφορούσε τη μουσική. Μάλιστα, έχει αναφερθεί πως ήθελαν να συνεργαστούν με τους αγαπητούς Rolling Stones, που έκαναν Ευρωπαϊκή περιοδεία.
Ο **Αντρέα Ματσόν** είναι Ιταλός προπονητής καλαθοσφαίρισης, γεννημένος στις 23 Φεβρουαρίου 1966.

Καριέρα
-------

Ο Ματσόν ξεκίνησε την καριέρα του σε ηλικία 19 ετών, όταν ανέλαβε χρέη προπονητή στην πανεπιστημιακή ομάδα της Βενέτσια. Το 1990, υπέγραψε στην Βερόνα, στην οποία παρέμεινε ως βοηθός προπονητή για έξι χρόνια. Προάχθηκε σε πρώτος προπονητής το 1996 και στην πρώτη του χρονιά κατέκτησε το ιταλικό σούπερ καπ και οδήγησε την Βερόνα στον τελικό του κυπέλλου Σαπόρτα, όπου ηττήθηκε με 78-64 από την Ρεάλ Μαδρίτης στον τελικό της Λευκωσίας, ενώ την επόμενη χρονιά κατέκτησε το κύπελλο Κόρατς, κερδίζοντας στον τελικό τον Ερυθρό Αστέρα.

Το καλοκαίρι του 1998, συμφώνησε με την ομάδα του Πανιωνίου, με τον οποίο έφθασε μέχρι τον ημιτελικό του κυπέλλου Κόρατς. Μετά από δύο χρόνια στην Ελλάδα, επέστρεψε στην Ιταλία και την Ορόρα Μπάσκετ Τζέσι, ενώ το 2002 υπέγραψε στη Νάπολι, όπου παρέμεινε για τρεις χρονιές.

Τον Δεκέμβριο του 2005, συμφώνησε με την ομάδα του Άρη, οδηγώντας τους "κίτρινους" στον τελικό του ULEB Cup, ενώ κέρδισαν την έξοδο τους στην Ευρωλίγκα και στις δύο σεζόν του Ματσόν με την ομάδα της Θεσσαλονίκης.

Το 2007-08, συμφώνησε με την Φορτιτούντο Μπολόνια, αλλά απολύθηκε τον Δεκέμβριο του 2007 και επέστρεψε στον Άρη το καλοκαίρι του 2008, παραμένοντας εκεί και στις αρχές της επόμενης χρονιάς, φεύγοντας τον Οκτώβριο του 2009. Ακολούθησε η πορεία του στην Βενέτσια, όπου παρέμεινε από τον Ιανουάριο του 2010 μέχρι το Νοέμβριο του 2013.

Στις 27 Οκτωβρίου 2015, ανέλαβε ως βοηθός προπονητή στην ομάδα των Ντελαγουέρ 87ers από την NB Development League.

Παραπομπές
----------

1. ↑  Scaligera Basket Verona Hapoel Galil Elyon 1998 - YouTube
2. ↑  Andrea Mazzon a Porcari - Memorial Luca Del Carlo
3. ↑  La Pompea Napoli esonera Andrea Mazzon ! - Tutto Napoli
4. ↑  Mazzon leaves Aris bench
5. ↑  Aris inks Sean Marshall, Andrea Mazzon the new head coach[*νεκρός σύνδεσμος*]
6. ↑  Basket, Venezia esonera Mazzon: arriva Markovski
7. ↑  «Delaware 87ers finalize coaching staff - Delaware 87ers». Αρχειοθετήθηκε από το πρωτότυπο στις 4 Φεβρουαρίου 2016. Ανακτήθηκε στις 21 Φεβρουαρίου 2016.

Πηγές
-----

* Andrea Mazzon Basketball Coach Profile
* Andrea Mazzon - Basketball Head Coach - Official site
* Basketball Coach Andrea Mazzon | BDA Sports International
Ο **Αντώνης Μαλλιάρης** (Εμμανουήλ Παππάς Σερρών, 1941) είναι Έλληνας εκδότης και συγγραφέας.

Γεννήθηκε στο χωριό Εμμανουήλ Παπάς του νομού Σερρών το 1941. Το 1959 εγκαταστάθηκε στη Θεσσαλονίκη όπου και απέκτησε δίπλωμα λογιστικής. Στη συνέχεια ασχολήθηκε με την πώληση και έκδοση βιβλίων.

Το 1966 ίδρυσε την εκδοτική εταιρεία «Μαλλιάρης Παιδεία A.E», που στην εκδοτική της δραστηριότητα καταγράφονται περισσότεροι από 2.000 τίτλοι βιβλίων. Είναι ιδιοκτήτης και εκδότης της μηνιαίας πολιτιστικής εφημερίδας της Θεσσαλονίκης «Πολιτισμικά».

Επίσης, ίδρυσε αλυσίδα βιβλιοπωλείων στη Θεσσαλονίκη που ξεκίνησε από το 1971.

Διατέλεσε μέλος το ΔΣ του Εθνικού Κέντρου Βιβλίου (ΕΚΕΒΙ) και αντιπρόεδρος στην Πανελλήνια Ένωση Εκδοτών, καθώς και πρόεδρος του Συλλόγου Βιβλιοπωλών Θεσσαλονίκης για 6 χρόνια. Διατέλεσε επίσης μέλος του διοικητικού συμβουλίου του Εμπορικού Συλλόγου Θεσσαλονίκης.

Εργογραφία
----------

Έχει γράψει τα βιβλία: «Η 13η Λεωφόρος», «Για ένα καλύτερο Φεστιβάλ Βιβλίου», «Για μια καλύτερη Εθνική Πολιτική Βιβλίου», «Σχολικές Βιβλιοθήκες: Υπαρκτές ή Ανύπαρκτες;» και «Θεσσαλονίκη, καλύτερη πόλη για καλύτερη ζωή».

Έχει εκδώσει την εγκυκλοπαίδεια «Παιδεία» σε 30 τόμους, το έργο «Ελλάδα, Ιστορία και Πολιτισμός» σε 10 τόμους, την «Εγκυκλοπαίδεια του Ποντιακού Ελληνισμού» σε 12 τόμους και πολλά άλλα βιβλία διαφόρων κατηγοριών.

Παραπομπές
----------

1. ↑   Αρχειοθετήθηκε 2004-08-09 στο Wayback Machine. Νέα έκδοση βιβλίου για τον Εμμανουήλ Παπά
2. ↑  «Ελληνική Δημοκρατία, Γενική Γραμματεία Επικοινωνίας & Ενημέρωσης - Περιφερειακός Τύπος». Αρχειοθετήθηκε από το πρωτότυπο στις 15 Μαρτίου 2016. Ανακτήθηκε στις 10 Απριλίου 2009.
3. ↑  Μακεδονικό Πρακτορείο Ειδήσεων, "Ο σύλλογος βιβλιοπωλών Θεσσαλονίκης ιδρύει βιβλιοθήκη στη Δοϊράνη", 5/5/2000

Εξωτερικοί σύνδεσμοι
--------------------

* Ιστορία του εκδοτικού οργανισμού "Μαλλιάρης-Παιδεία"
Αποστρατιωτικοποίηση είναι η διαδικασία **μείωσης** των κρατικών όπλων, στρατού ή και στρατιωτικών μηχανών σε ένα προσυμφωνημένο ποσό. Συνήθως αποστρατιωτικοποίηση γίνεται ύστερα από κάποια συμφωνία ειρήνης ή στο τέλος ενός πολέμου. Παρόλα αυτά, δεν πρέπει η έννοια αυτή να συγχέεται με την έννοια της *αποστράτευσης*, η οποία γίνεται εθελοντικά από ένα κράτος.

Επίσης αποστράτευση θεωρείται η οποιαδήποτε μετατροπή ένοπλης ομάδας ανθρώπων (παραστρατιωτικές οργανώσεις) σε μια πολιτικής ομάδας ανθρώπων.

Μια **αποστρατιωτικοποιημένη ζώνη** είναι μια ζώνη πολέμου στην οποία απαγορεύεται η τοποθέτηση στρατού. Μια τέτοια ζώνη ήταν η Ρηνανία, η οποία καθιερώθηκε ως τέτοια με την συνθήκη των Βερσαλλιών μετά το τέλος του Α' Παγκοσμίου Πολέμου.

Μοντέρνα παραδείγματα αποστρατιωτικοποίησης είναι:

* Η Συνθήκη των Βερσαλλιών
* Η Σύμβαση για Πυρηνικά όπλα υπό την αιγίδα των Ηνωμένων Εθνών.
* Η Ναυτική Συνθήκη της Ουάσινγκτον.

Παραπομπές
----------

1. ↑  «Λεξικό της κοινής νεοελληνικής». *www.greek-language.gr*. Ανακτήθηκε στις 10 Φεβρουαρίου 2021.

Πηγές
-----

* Haller, Oliver, Destroying Weapons of Coal, *Air and Water: A Critical Evaluation of the American Policy of German Industrial Demilitarization 1945 - 1952*
Το **Μεγκάλ** (γαλλικά: Meygal) είναι μια οροσειρά της Γαλλίας που βρίσκεται στα ανατολικά του Κεντρικού Ορεινού Όγκου (Μασίφ Σαντράλ), στο νομό Ωτ-Λουάρ, στην περιοχή Ωβέρνη-Ρον-Αλπ. Αποτελεί την καρδιά της φυσικής περιοχής του Βελαί και το υψηλότερο σημείο του είναι το Τεσταβουάρ στα 1.436 μ.

Είναι επίσης μια περιοχή σκι αντοχής με πίστες περίπου 40 χιλιομέτρων σε υψόμετρο ανάμεσα στα 1.200 και 1.450 μέτρα πάνω από την επιφάνεια της θάλασσας. Το σημείο εκκίνησης βρίσκεται στην κοινότητα Κεριέρ.

Η οροσειρά του Μεγκάλ είναι μια σειρά από οδοντωτές κορυφές που καλύπτονται από ροή λάβας, πάχους περίπου 150 μέτρων και μήκους περίπου 60 χιλιομέτρων.

Γεωγραφική θέση
---------------

Θέα από την κορυφή Τεσταβουάρ
Η οροσειρά Μεγκάλ βρίσκεται περίπου 20 χιλιόμετρα από το Πουί-αν-Βελαί. Συνορεύει με τις ακόλουθες φυσικές περιοχές:

* στα βόρεια με τα όρη του Φορέζ.
* στα νότια και ανατολικά με την οροσειρά του Μεζέν και τα βουνά του Βιβαραί.
* στα δυτικά με την οροσειρά του Ντεβές
* στα βορειοανατολικά με τον ορεινό όγκο του Πιλά.

Ο ποταμός Λίγηρας διασχίζει την περιοχή και η ροή του έχει δημιουργήσει φαράγγια με βάθος μεγαλύτερο από 500 μέτρα. 

Οι κοινότητες Σαιν-Ζυλιάν-Σαπτέιγ (1881 κάτ.), Σαιντ-Οστιάν (745 κάτ.), Σαιν-Ζερ (963 κάτ.), Κεριέρ (304 κάτ.), Ισανζώ (7.162 κάτ.), Αρώλ (597 κάτ.) και Σανκλώζ (199 κάτ.) βρίσκονται στο κέντρο της οροσειράς.

Πολιτισμός
----------

Στην περιοχή του Μεγκάλ, στο Σαιν-Ζυλιάν-Σαπτέιγ, γεννήθηκε ο λογοτέχνης Ζυλ Ρομαίν.

Εξωτερικοί σύνδεσμοι
--------------------

* Η οροσειρά Μεγκάλ -Δραστηριότητες (γαλλικά)

Παραπομπές και σημειώσεις
-------------------------

1. ↑ . «massif-du-Meygal».
2. ↑  Baynes, Thomas Spencer, ed. Loire, Haute, in The Encyclopaedia Britannica: a dictionary of arts, sciences, and general literature. Vol. 14. JM Stoddart, 1878. p817
3. ↑ . «queyrieresvillage». Αρχειοθετήθηκε από το πρωτότυπο στις 26 Αυγούστου 2019.
4. ↑  Ο πληθυσμός όλων των κοινοτήτων αναφέρεται στην απογραφή 2016
**Αποτοξίνωση** ονομάζεται η φυσική ή φαρμακευτική απομάκρυνση τοξικών ουσιών από ζωντανό οργανισμό, συμπεριλαμβανομένου του ανθρώπινου σώματος, η οποία πραγματοποιείται κυρίως από το ήπαρ. Επιπλέον, μπορεί να αναφέρεται στην περίοδο απουσίας από τα ναρκωτικά και αποκαθίσταται η Ομοιόσταση. 

Πολλοί εναλλακτικοί ιατροί προωθούν διάφορα είδη αποτοξίνωσης όπως οι δίαιτες αποτοξίνωσης. Οι επιστήμονες τα έχουν περιγράψει ως "σπατάλη χρόνου και χρημάτων".

Το ήπαρ και τα νεφρά είναι ικανά για αποτοξίνωση, όπως και τα ενδοκυττάρια (συγκεκριμένα, η εσωτερική μεμβράνη των μιτοχονδρίων ή στο ενδοπλασματικό δίκτυο των κυττάρων).

Παραπομπές
----------

1. ↑  «detoxify - definition of detoxify in the Medical dictionary - by the Free Online Medical Dictionary, Thesaurus and Encyclopedia». Medical-dictionary.thefreedictionary.com. Ανακτήθηκε στις 21 Απριλίου 2013.
2. ↑  «Toxicology Primer». UIC. Αρχειοθετήθηκε από το πρωτότυπο στις 31 Οκτωβρίου 2013. Ανακτήθηκε στις 21 Απριλίου 2013.
Η **Μεγαρείτικη** η αλλιώς *Λαδολιά, Περαχωρίτικη και Βωβοδίτικη* είναι ποικιλία ελιάς διπλής χρήσης (βρώσιμη και ελαιοποιήσιμη) που εντοπίζεται κυρίως στην Αττική, Πελοπόννησο (κυρίως το ανατολικό της κομμάτι), Εύβοια, Φθιώτιδα, Μαγνησία, Πιερία και Χαλκιδική. Πρόκειται για μία απο τις πιο διαδεδομένες ποικιλίες ελιάς στην Ελλάδα. Παρότι έχει επικρατήσει να λέγεται Μεγαρίτικη είναι αυτόχθονη ποικιλία όλης της νότιας Ελλάδας. 

Θεωρείται μεσόκαρπη ποικιλία ελιάς με μέσο βάρος καρπού 4,2 γραμμάρια. Έχει σχέση σάρκας προς πυρήνα 9:1 και η περιεκτικότητα του σε λάδι κυμαίνεται μεταξύ 20 με 25%. Η ποικιλία θεωρείται ιδιαίτερα ανθεκτική στο ψύχος αλλά και στην έντονη ξηρασία που χαρακτηρίζει το κλίμα των περιοχών καταγωγής του. Καλλιεργείται απο το επίπεδο της θάλασσας μέχρι τα 650 μέτρα περίπου. Στην Ανατολική Πελοπόννησο καλλιεργείται συχνά μαζί με την ποικιλία Μανάκι.

Η ποικιλία Μεγαρείτικη παράγει ελαιόλαδο καλής ποιότητας που δεν είναι ούτε πικρό ούτε γλυκό και διακρίνεται απο την έντονη αρωματικότητα του.

Παραπομπές
----------

1. ↑  «GENERAL CHARACTERS FOR CULTIVAR MEGARITIKI» [Γενικά Χαρακτηριστικά της Ποικιλίας Μεγαρείτικη]. *www.oleadb.it*. Ανακτήθηκε στις 15 Ιουλίου 2023.
2. 1 2  Ποντίκης, Κωνσταντίνος Α. (Νοέμβριος 2020). *ΕΙΔΙΚΗ ΔΕΝΔΡΟΚΟΜΙΑ Ελαιοκομία*. Τόμος Τρίτος. Αθήνα: Εκδόσεις Σταμούλη. σελ. 108. ISBN 9786185304690.
Ο **αντικειμενισμός** (αγγλικά: objectivism) είναι φιλοσοφικό σύστημα που αναπτύχθηκε από τη Ρωσο-αμερικανή συγγραφέα Άυν Ραντ (1905–1982). Η Ραντ εξέφρασε για πρώτη φορά τον αντικειμενισμό στη μυθοπλασία της, κυρίως στο *Κοντά στον Ουρανό* (The Fountainhead, 1943) και το *Ο Άτλας Επαναστάτησε* (Atlas Shrugged, 1957), αλλά και αργότερα, σε μη-φανταστικά τεύχη και βιβλία. Ο Λέοναρντ Πεϊκόφ, επαγγελματίας φιλόσοφος και επιλεγμένος διανοητικός διάδοχός της, έδωσε στο σύστημα του αντικειμενισμού πιο επίσημη μορφή. Ο ίδιος χαρακτηρίζει τον αντικειμενισμό ως ένα "κλειστό κύκλωμα" που δεν είναι θέμα για να αλλάξει.

Παραπομπές
----------

1. ↑  «Lingua franca -- September 1999». *linguafranca.mirror.theinfo.org*. Ανακτήθηκε στις 2 Νοεμβρίου 2016.
2. ↑  «Fact and Value».. Ανακτήθηκε στις 2016-11-02.

Εξωτερικοί σύνδεσμοι
--------------------

* Ayn Rand Institute: The Center for the Advancement of Objectivism
* The Atlas Society: The Center for Objectivism
* Objectivism στο Curlie
* Capitalism.org – an Objectivist website and publishers of *Capitalism* on-line magazine
* The Objectivism Reference Center
**Η ανθρώπινη βελτίωση** (αγγλιστί human enhancement) μπορεί να περιγραφεί ως η φυσική, τεχνητή ή τεχνολογική αλλοίωση του ανθρώπινου σώματος προκειμένου να ενισχυθούν οι φυσικές ή διανοητικές ικανότητες.

Τεχνολογίες
-----------

### Υφιστάμενες τεχνολογίες

Gene therapy using adenovirus vector Γονιδιακή θεραπεία χρησιμοποιώντας φορέα αδενοϊού.
Τρεις μορφές ανθρώπινης ενίσχυσης υπάρχουν σήμερα: αναπαραγωγική, σωματική και διανοητική. Οι αναπαραγωγικές βελτιώσεις περιλαμβάνουν επιλογή εμβρύου με προεμφυτευτική γενετική διάγνωση, κυτταροπλασματική μεταφορά και γαμέτες που δημιουργούνται in vitro. Οι φυσικές βελτιώσεις περιλαμβάνουν καλλυντικά (πλαστική χειρουργική & ορθοδοντική), επαγόμενα από φάρμακα (φάρμακα που ενισχύουν το ντόπινγκ και απόδοση), λειτουργικά (προσθετικά & εξωσκελετοί) εμφυτεύματα (π.χ. βηματοδότης) και αντικατάσταση οργάνων (π.χ. βιονικοί φακοί), προπόνηση δύναμης (π.χ. βάρη), και συμπλήρωμα διατροφής. Παραδείγματα ψυχικών βελτιώσεων είναι νοοτροπικά, νευρο-διέγερση και συμπληρώματα που βελτιώνουν τις ψυχικές λειτουργίες.  
Οι υπολογιστές, τα κινητά τηλέφωνα και το Διαδίκτυο  μπορούν επίσης να χρησιμοποιηθούν για την ενίσχυση της γνωστικής αποτελεσματικότητας. Αξιοσημείωτες προσπάθειες στην ανθρώπινη αύξηση καθοδηγούνται από τις διασυνδεδεμένες συσκευές Internet of Things (IoT)  συμπεριλαμβανομένων των φορητών ηλεκτρονικών (π.χ. γυαλιά επαυξημένης πραγματικότητας, έξυπνα ρολόγια, έξυπνα κλωστοϋφαντουργικά προϊόντα), προσωπικά drones, on-body και in-body nanonetworks. 

### Αναδυόμενες τεχνολογίες

Πολλές διαφορετικές μορφές τεχνολογιών βελτίωσης του ανθρώπου βρίσκονται στο δρόμο ή δοκιμάζονται και δοκιμάζονται επί του παρόντος. Μερικές από αυτές τις αναδυόμενες τεχνολογίες περιλαμβάνουν: ανθρώπινη γενετική μηχανική ( γονιδιακή θεραπεία ), νευροτεχνολογία ( νευρικά εμφυτεύματα και διεπαφές εγκεφάλου-υπολογιστή ), κυβερνοχώρο, στρατηγικές για μηχανική αμελητέα γήρανση, νανοϊατρική και τρισδιάστατη βιοεκτύπωση .

Παραπομπές
----------

1. ↑  Buchanan, Allen. «Ethical Issues of Human Enhancement». *Institute for Ethics and Emerging Technologies*. Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 27 Φεβρουαρίου 2021.
2. ↑  «Dorlands Medical Dictionary». Αρχειοθετήθηκε από το πρωτότυπο στις 30 Ιανουαρίου 2008.
3. ↑  «Cognition enhancers between treating and doping the mind». *Pharmacol. Res.* **57** (3): 196–213. March 2008. doi:10.1016/j.phrs.2008.02.004. PMID 18353672.
4. ↑  «So you're a cyborg – now what?». *CNN*. 2012-05-07.. Ανακτήθηκε στις 2013-03-22.
5. ↑  Pirmagomedov, Rustam; Koucheryavy, Yevgeni (2019-09-27). «IoT Technologies for Augmented Human: a Survey». *Internet of Things*: 100120. doi:10.1016/j.iot.2019.100120. ISSN 2542-6605. Bibcode: 2019arXiv190911191P. .
6. ↑  Akyildiz, Ian F.; Brunetti, Fernando; Blázquez, Cristina (2008-08-22). «Nanonetworks: A new communication paradigm». *Computer Networks* **52** (12): 2260–2279. doi:10.1016/j.comnet.2008.04.001. ISSN 1389-1286.
Ο **αντικαταναλισμός** ή **καταλανοφοβία** (καταλανικά: anticatalanisme‎, IPA: [[[Βοήθεια:Οδηγός προφοράς IPA|[ˌantikətələˈnizmə]]]]) είναι η συλλογική ονομασία που δόθηκε σε διάφορες υποτιθέμενες ιστορικές τάσεις εντός της Ισπανία, Γαλλία και Ιταλία, οι οποίες ήταν εχθρικές προς την καταλανική κουλτούρα και παραδόσεις .

Πιο πρόσφατα ο όρος έχει χρησιμοποιηθεί για να επικρίνει τις πολιτικές θέσεις που είναι αντίθετες με τον Καταλανικό εθνικισμό ή την καταλανική ανεξαρτησία, τόσο εντός όσο και εκτός της Καταλονίας .

Περιγραφή
---------

wikipediaΠινακίδα στα καταλανικά στην Βαλένθια καλεί σε μποϊκοτάζ των καταλανικών προϊόντωνΣτο ιστορικό πλαίσιο, ο αντικαταλανισμός είναι η εχθρική στάση προς την καταλανική γλώσσα, τους Καταλανούς, τις παραδόσεις ή οτιδήποτε που ταυτίζεται με την Καταλονία. Στο πολιτικό πλαίσιο μπορεί να εκφραστεί ως αντίδραση σε μια αντιληπτή διείσδυση του καταλανικού πολιτικού εθνικισμού στην περιοχή. Στις πιο ακραίες περιστάσεις, η αντικαταλανική στάση μπορεί να αναφέρεται και ως **Καταλανοφοβία**. Αρκετά πολιτικά κινήματα, τα οποία είναι γνωστά για τη διοργάνωση μποϊκοτάζ προϊόντων από την Καταλονία, ταυτίζονται επίσης ενεργά με τις ιδέες του αντικαταλανισμού.

1482 Η καταστολή και η καύση της Γραφής της Βαλένθια αρχίζει, έτσι η ύπαρξή της έχει τεθεί υπό αμφισβήτηση εδώ και πολλά χρόνια.

Μετά τον πόλεμο διαδοχής, ο οποίος τερματίστηκε το 1714, ο Φίλιππος Β΄ εξέδωσε διάταγμα το οποίο καταργούσε τους καταλανικούς νόμους και θεσμούς περιθωριοποιώντας την καταλανική γλώσσα και πολιτισμό υπέρ της καστιλλιάνικης γλώσσας και πολιτισμού. Το νέο διάταγμα ήταν βασιλικό μέτρο που αποσκοπούσε στην καταστολή των ηττημένων του πολέμου διαδοχής. Μετά τον πόλεμο και το διάταγμα ξεκίνησε η δημιουργία ενός ισπανικού συγκεντρωτικού κράτους σύμφωνα με τους νόμους της Καστίλλης, ιδρύοντας για πρώτη φορά νόμιμα το Βασίλειο της Ισπανίας. Ο αντικαταλανισμός εξελίχθηκε κατά τον 19ο αιώνα και τις αρχές του 20ού, φθάνοντας στο αποκορύφωμα του κατά τη διάρκεια της δικτατορίας του Φράνκο και της Λευκής Τρομοκρατίας.

### Ιταλία

Ο ιστορικός Άντονι Σάιμον υποστηρίζει ότι μεταξύ του δωδέκατου και του δέκατου πέμπτου αιώνα, η καταλανική στρατιωτική επέκταση στη Σικελία, τη Σαρδηνία και τη νότια Ιταλία και η επακόλουθη εμφάνιση καταλανών εμπόρων στις αγορές αυτών των περιοχών δημιούργησαν βαθιά αισθήματα εχθρότητας προς τους Καταλανούς. Οι προβληματισμοί βρίσκονται στα λογοτεχνικά έργα του Δάντη Αλιγκέρι, του Τζοβάνι Μποκάτσιο, του Φραντσέσκο Πετράρκα, του Λουίτζι Αλαμάνι, του Πιέτρο Αρετίνο ή του Σεραφίνο Ακουιλάνο.

Παραπομπές
----------

1. ↑
Το BioModels είναι ένα δωρεάν αποθετήριο ανοιχτού κώδικα για την αποθήκευση, την ανταλλαγή και την ανάκτηση υπολογιστικών μοντέλων βιολογικού ενδιαφέροντος που δημιουργήθηκε το 2006. Όλα τα μοντέλα στην επιμελημένη ενότητα της Βάσης Δεδομένων BioModels έχουν αξιοποιηθεί σε επιστημονικά αξιολογημένη βιβλιογραφία.

Τα μοντέλα που είναι αποθηκευμένα στο οργανωμένο τμήμα της BioModels είναι συμβατά με το MIRIAM, το πρότυπο επιμέλειας και σχολιασμού μοντέλων. Τα μοντέλα έχουν προσομοιωθεί από επιμελητές ώστε να ελέγχεται ότι όταν εκτελούνται σε προσομοιώσεις, παρέχουν τα ίδια αποτελέσματα με αυτά που περιγράφονται στη δημοσίευση. Τα στοιχεία του μοντέλου σημειώνονται, ώστε οι χρήστες να μπορούν εύκολα να αναγνωρίζουν κάθε στοιχείο του μοντέλου και να ανακτούν περαιτέρω πληροφορίες από άλλες πηγές.

Οι μοντελιστές μπορούν να υποβάλουν τα μοντέλα σε μορφή SBML και CellML. Τα μοντέλα μπορούν, στη συνέχεια, να ληφθούν σε μορφή SBML, VCML, XPP, SciLab, Octave, BioPAX και RDF/XML. Τα δίκτυα αντίδρασης των μοντέλων παρουσιάζονται σε ορισμένες μορφές γραφικών, όπως PNG, SVG και γραφική μικροεφαρμογή Java, στην οποία ορισμένα δίκτυα παρουσιάστηκαν ακολουθώντας τη Γραφική Σημειογραφία της Βιολογίας Συστημάτων. Επίσης, μία αναγνώσιμη περίληψη κάθε μοντέλου είναι διαθέσιμη σε μορφή PDF.

Παραπομπές
----------

1. ↑  «BioModels» (στα αγγλικά). *Wikipedia*. 2021-10-08. .

Εξωτερικοί Σύνδεσμοι
--------------------

*
Ο **Αντώνης Πανούτσος** (1948) είναι Έλληνας δημοσιογράφος και αθλητικογράφος.

Βιογραφικό
----------

Γεννήθηκε το 1948 στην Καλλίπολη του Πειραιά. Η καταγωγή του είναι από την Ύδρα.

Έχει ζήσει στις ΗΠΑ, στην Μεγάλη Βρετανία και στο τότε Δυτικό Βερολίνο.

Έχει γράψει κείμενα για το Φως των Σπορ, τον Φίλαθλο, το Βήμα και την SPORTDAY, μεταξύ άλλων. Επίσης δούλεψε σε περιοδικά μοτοσυκλέτας και εξέδωσε το «*Μοτό*» και το «*Οζ*».

Στην τηλεόραση έγινε γνωστός για την συνεργασία του με τον Αντώνη Καρπετόπουλο, στην παρουσίαση διαφόρων εκπομπών. Η μεγαλύτερη επιτυχία τους σημειώθηκε τον Μάιο και τον Ιούνιο του 2002, όταν παρουσίαζαν καθημερινά την αθλητική εκπομπή «Tora Tora Tora», για το Παγκόσμιο Κύπελλο εκείνης της χρονιάς.

Δηλώνει οπαδός του Ολυμπιακού, αλλά υποστηρίζει ότι η πιο θεαματική ομάδα στην ιστορία του ελληνικού ποδοσφαίρου ήταν η ΑΕΚ του Ντούσαν Μπάγεβιτς.

Πολιτική
--------

Στις 13 Νοεμβρίου 2018 ανακοινώθηκε ότι θα συμμετάσχει στις επόμενες βουλευτικές εκλογές, ως υποψήφιος της ΝΔ στον Δυτικό Τομέα της Β΄ Αθηνών. Ο Πανούτσος απέτυχε να εκλεγεί στις βουλευτικές εκλογές της 7ης Ιουλίου 2019. Τον Νοέμβριο του 2019 διορίστηκε ειδικός σύμβουλος στην ΕΡΤ, υπεύθυνος για τον σχεδιασμό προγράμματος της Γενικής Διεύθυνσης Ενημέρωσης, από τη κυβέρνηση του Κυριάκου Μητσοτάκη.

Παραπομπές
----------

1. 1 2
2. 1 2
3. ↑
4. ↑  News247
5. ↑  «Μετακλητός υπάλληλος και ο Αντώνης Πανούτσος». *Η Εφημερίδα των Συντακτών*. Ανακτήθηκε στις 26 Νοεμβρίου 2019.